open-index/open-wikipedia-markdown huggingface dataset:
Karađorđe Tähe orden

**Karađorđe Tähe orden** (serbia keeles Орден Карађорђеве звезде, *Orden Karađorđeve zvezde*) on 2009. aastal asutatud Serbia Vabariigi autasu (orden).
See antakse Serbia Vabariigile osutatud eriliste teenete eest. Ordenil on kolm järku.

Samanimeline orden (Karađorđe Tähe orden), kuid teise kujundusega ja teiste järgunimetustega, oli varem kasutusel Serbia kuningriigis (orden asutati 1904. aastal). Karađorđevićite dünastia jätkas ordeni väljaandmist enda nimel ka pärast võimult eemaldamist. 

## Karađorđe Tähe ordeni järgud

## Karađorđe Tähe 1. järgu ordeni kavalere
*2012 – Novak Đoković, tennisist
*2017 – Ivana Vuleta, kergejõustiklane
*2017 – Jelena Janković, tennisist
*2017 – Ana Ivanović, tennisist
*2020 – Peter Handke, Austria kirjanik
*2021 – Goran Bregović, muusik
*2021 (postuumselt) – Bratislav Petković, kultuuritegelane

## Välislingid
*Värske Karađorđe Tähe 1. järgu ordeni kavaler ordenitähega rinnas ja üle rinna asetseva ordenilindiga (Goran Bregović). express.ba, 15. veebruar 2021
Muharem Redžepi

**Muharem Redžepi** (sündinud 1988 Prištinas Kosovos) on mustlasjuurtega Serbia muusik ja laulja.

1999. aastal põgenes Kosovo sõja eest Serbiasse. Elab Nišis.

Ta on Goran Bregovići loodud ansambli Wedding and Funeral Orchestra liige (vokaal, trummid).

## Viited

## Välislingid
*Goran Bregovic & his Wedding & Funeral Band May 7th 2023. ursaal-event.ch
Ordre des Arts et des Lettres

**Ordre des Arts et des Lettres** (prantsuse keelest 'kunstide ja kirjanduse orden'), ka **Prantsusmaa kunstide ja kirjanduse orden** on Prantsusmaa ametkondlik teenetemärk (kultuuriministeeriumi haldusalas), mis asutati 2. mail 1957. Sellega autasustatakse isikuid, kes on silma paistnud oma loominguga kunsti- või kirjandusvaldkonnas, samuti isikuid, kes on oma panusega mõjutanud kunstide ja kirjanduse arengut Prantsusmaal ja maailmas.

Ordre des Arts et des Lettres on Prantsuse Vabariigi tähtsuselt (pingereas) 16. teenetemärk.

Ordenil on kolm klassi.

## Ordeni klassid

## Ordenikavalere
### Komandöriklass
*1957 – Le Corbusier, prantsuse arhitekt
*1960 – T. S. Eliot, inglise kirjanik
*1962 – Jorge Luis Borges, argentina kirjanik
*1978 – Marcel Marceau, prantsuse miim ja näitleja
*1981 – Stevie Wonder, ameerika laulja
*1987 – Sean Connery, šoti filminäitleja
*1988 – Peter O'Toole, Briti filminäitleja 
*1992 – Galina Ulanova, vene baleriin
*1992 – Rudolf Nurejev, balletitantsija ja ballettmeister
*1993 – Salman Rushdie, India päritolu Suurbritannia kirjanik
*1994 – Clint Eastwood, ameerika filminäitleja 
*1999 – David Bowie, inglise laulja
*2001 – Václav Havel, Tšehhi näitekirjanik ja poliitik
*2003 – Maurice Béjart, prantsuse koreograaf
*2005 – Leonardo DiCaprio, ameerika filminäitleja
*2005 – Patti Smith, ameerika laulja ja helilooja
*2007 – Ray Bradbury, ameerika kirjanik
*2007 – Emir Kusturica, Serbia filmirežissöör
*2009 – Manuel Legris, prantsuse balletitantsija
*2010 – Takeshi Kitano, jaapani filmilavastaja ja -näitleja
*2011 – Anish Kapoor, india päritolu Briti skulptor
*2013 – Ringo Starr, Briti muusik ja laulja
*2013 – Bruce Willis, ameerika filminäitleja
*2016 – Juliette Gréco, prantsuse laulja
*2017 – Eric Clapton, Briti muusik ja laulja
*José Martínez, hispaania balletitantsija
*Serge Lifar, prantsuse balletijuht
*Yvette Chauviré, prantsuse balletitantsija

### Ohvitseriklass
*1957 – Jean-Louis Barrault, prantsuse näitleja
*1993 – Makoto Ōoka, jaapani luuletaja ja kirjanduskriitik
*1993 – Elton John, inglise laulja ja helilooja
*2005 – Sharon Stone, ameerika filminäitleja
*2024 – Triinu Tamm, eesti tõlkija ja toimetaja

### Rüütliklass
*1994 – Margaret Atwood, Kanada kirjanik
*1994 – David Copperfield, ameerika mustkunstnik
*1997 – David Lodge, Suurbritannia kirjanik ja kirjandusteadlane
*1998 – Claude Bessy, prantsuse balletipedagoog
*2004 – Ljudmila Ulitskaja, vene kirjanik 
*2008 – Kylie Minogue, austraalia laulja 
*2009 – Jens Christian Grøndahl, kergejõustiklane
*2015 – Goran Bregović, Balkani muusik ja helilooja
*2023 – Heli Allik, eesti prantsuse filoloog, tõlkija ja toimetaja
*2023 – Ott Maaten, Rahvusooper Estonia peadirektor
*2025 – Anti Saar, kirjanik ja tõlkija

## Välislingid
*
Rahvusvaheline Energiaagentuur

**Rahvusvaheline Energiaagentuur** (**International Energy Agency**, **IEA**) on Pariisis asuv autonoomne valitsustevaheline organisatsioon, mis loodi aastal 1974. IEA pakub poliitilisi soovitusi, analüüse ja informatsiooni kogu maailma energiasektori kohta. Samuti on organisatsiooni tähelepanukeskpunktiks CO2 emissioonide vähendamine ja globaalsete kliimaeesmärkide, sh Pariisi kliimakokkuleppe, täitmine. Rahvusvahelises Energiaagentuuris on 31 liikmesriiki, k.a Eesti, ja 11 teist partnerriiki, kes esindavad 75% maailma energianõudlusest.

## Vaata ka
* "World Energy Outlook"

## Viited

## Välislingid

* Rahvusvahelise Energiaagentuuri koduleht
João Palhinha

**João Maria Lobo Alves Palhinha Gonçalves** (sündinud 9. juulil 1995 Lissabonis) on Portugali jalgpallur, kes mängib kaitsva poolkaitsjana Saksamaa kõrgliigaklubis Müncheni Bayern ja Portugali jalgpallikoondises.

Ta alustas klubikarjääri Lissaboni Sportingus. Hooajal 2012/13 debüteeris ta Sportingu reservmeeskonnas Portugali esiliigas. Portugali kõrgliigas debüteeris ta hooajal 2015/16 Moreirense meeskonnas, kus ta mängis Sportingust laenul. Hooaja 2016/17 esimeses pooles oli ta Sportingust laenul Portugali kõrgliigaklubis Belenenses. Sportingu meeskonnas debüteeris Palhinha Portugali kõrgliigas lõpuks 21. jaanuaril 2017 mängus Marítimo vastu. Aastatel 2018–2020 oli ta Sportingust kaks hooaega laenul Portugali kõrgliigaklubis Braga. Sportingu põhikoosseisu kuulus Palhinha aastatel 2020–2022. Hooajal 2020/21 tuli ta Sportinguga Portugali meistriks. Lisaks valiti Palhinha sel hooajal koos viie meeskonnakaaslasega Portugali kõrgliiga sümboolsesse koosseisu ning koos Pedro Gonçalvesega jagas ta sel hooajal Sportingu parima mängija tiitlit.

2022. aasta juulis sõlmis ta viieaastase lepingu Inglismaa Premier League'i klubiga Fulham. Üleminekusumma oli 20 miljonit naelsterlingit. Inglismaa kõrgliigas lõi ta esimese värava 20. augustil 2022 mängus Brentfordi vastu. Hooajal 2022/23 valiti ta Fulhami hooaja parimaks mängijaks.

2024. aasta juulis sõlmis ta nelja-aastase lepingu Müncheni Bayerniga. Üleminekusumma oli 51 miljonit eurot, millele lisandus boonustena veel 5 miljonit eurot.

Aastatel 2013–2015 mängis Palhinha Portugali noortekoondistes. 2014. aastal võitis ta Portugali kuni 19-aastaste koondisega Euroopa omavanuste meistrivõistlustel hõbemedali. Portugali koondises tegi ta lõpuks debüüdi 24. märtsil 2021 MM-i valikmängus Aserbaidžaani vastu. Koondisekarjääri esimese värava lõi ta kuus päeva hiljem oma kolmandas koondisemängus Luksemburgi vastu. Ta on kuulunud Portugali koondisse 2021. ja  2024. aasta Euroopa meistrivõistlustel ning 2022. aasta maailmameistrivõistlustel.

## Saavutused
;Braga
*Taça da Liga: 2019–20
;Sporting CP
*Primeira Liga: 2020–21
*Taça da Liga: 2020–21, 2021–22
*Supertaça Cândido de Oliveira: 2021

## Viited
Terassinine

**Terassinine** (prantsuse keeles *bleu acier*, inglise keeles *steel blue*) on üks sinistest värvitoonidest, tumedam sinakashall või hallikassinine värvus.

Karakterilt on terassinine külm, kõva, terav ja jäik. Võib kirjeldada ka metallihelgiga tooni, ning silmade värvusena võib see olla heledam sinine.

## Pildid

Niter and Color Case.jpg|Rooste kaitseks töödeldud teras


## Variatsioonid
Prantsuskeelne värvinimetuste portaal pourpre.com annab terassinise (*bleu acier*) vasteks toonivahemiku keskmise tumedusega kergelt murtud sinistest  

RAL värvikaardi toon 5011 *Stahlblau* on väga tumeda potisinisega sarnanev toon  .

Pantone värvitoon 18-4222 *Bluesteel* on keskmine potisinine  .

Veebivärvid *SteelBlue* ja *LightSteelBlue* on heledad veidi tuhmjad sinised toonid , mida esineb mitmes variandis

## Vaata ka
* Terashall

## Viited
Hugo Guillamón

**Hugo Guillamón Sanmartín** (sündinud 31. jaanuaril 2000 Donostias) on Hispaania jalgpallur, kes mängib keskkaitsja või poolkaitsjana Hispaania kõrgliigaklubis Valencia ja Hispaania jalgpallikoondises.

Valencia noorteakadeemiaga liitus ta 2009. aastal. Hooajal 2017/18 debüteeris ta klubi reservmeeskonnas Hispaania tugevuselt kolmandas liigas. Hispaania kõrgliigas tegi ta Valencia põhimeeskonnas debüüdi 22. jaanuaril 2020 mängus Real Sociedadi vastu. Valencia põhikoosseisu on ta kuulunud alates hooajast 2020/21. 22. novembril 2020 lõi ta mängus Deportivo Alavése vastu oma esimese värava Hispaania kõrgliigas. 2022. aasta oktoobris pikendas ta Valenciaga lepingut kuni 2026. aasta juunini.

Aastatel 2016–2021 mängis Guillamón Hispaania noortekoondistes. Euroopa omavanuste meistriks tuli ta 2017. aastal Hispaania kuni 17-aastaste koondisega ja 2019. aastal Hispaania kuni 19-aastaste koondisega. Hispaania jalgpallikoondises debüteeris ta 8. juunil 2021 sõprusmängus Leedu vastu ja lõi selles mängus ka värava. Ta kuulus Hispaania koondisse 2022. aasta maailmameistrivõistlustel, kuid üheski mängus ta väljakule ei pääsenud.

Ta õpib Valencia Polütehnilises Ülikoolis biomeditsiinitehnikat.

## Viited
Kiirreageerimisjõudude diviis

**Kiirreageerimisjõudude diviis** (saksa keeles *Division Schnelle Kräfte*, lühendatult DSK) on Saksamaa maaväe väeüksus. 

## Struktuur
*  23. mägijäägribrigaad
*  1. dessantbrigaad
*  11. dessantbrigaad
*  Kommando Spezialkräfte
*  Helikopteriväejuhatus
Jaakko Rissanen

**Jaakko Rissanen** (sündinud 12. novembril 1989 Kuopios) on Soome jäähokimängija, kes mängib ründajana Soome kõrgliigaklubis KalPa.

Ta alustas KalPas ka klubikarjääri. Soome kõrgliigas debüteeris ta hooajal 2009/10. Aastatel 2012–2014 mängis ta Soome kõrgliigas SaiPa ja 2014–2017 taas KalPa meeskonnas. Hooajal 2016/17 jõudis ta KalPaga Soome meistrivõistlustel finaali, kus kaotati Tapparale mängudega 2:4. Lisaks valiti Rissanen sel hooajal Soome kõrgliiga sümboolsesse koosseisu.

Hooajal 2017/18 mängis ta KHL-i klubides HK Vitjaz ja Kunluni Red Star. Hooajal 2018/19 mängis ta jällegi KalPas. Aastatel 2019–2021 kuulus ta kaks hooaega Rootsi kõrgliigaklubi Linköping HC ridadesse. Pärast seda naasis Rissanen taas KalPasse.

## Viited

## Välislingid
* Jaakko Rissanen hockeydb.com lehel
World Energy Outlook

"**World Energy Outlook**" ("Maailma Energia Väljavaade") on iga-aastane aruanne, mida kirjastab Rahvusvaheline Energiaagentuur. Väljaandes avaldatakse maailma energiaturu vahepealseid ja pikaajalisi prognoose, laiaulatuslikku statistikat, analüüse ja nõu nii valitsustele kui ka energiaettevõtetele energiajulgeoleku, keskkonnakaitse ja majandusliku arengu teemadel. Esimest korda ilmus aruanne 1977. aastal ja igal aastal on seda välja antud alates 1998. aastast.

## Viited
Aini piiskopkond

**Aini piiskopkond** (Le diocèse du département de l'Ain) oli Prantsuse revolutsiooni ajal, aastail 1790–1801 eksisteerinud konstitutsiooniline piiskopkond.

Piiskopkonna maa-ala kattus Aini departemanguga, keskus oli Belleys. Ainus ametisolnud piiskop oli Jean-Baptiste Royer (aastail 1791–1793). Revolutsioonieelne Belley piiskopkond taastati 1822. aastal.
Hamiltoniaan

**Hamiltoniaan** on analüütlises mehaanikas ja kvantmehaanikas matemaatiline operaator, mis kirjeldab olekuvektori ja oleku energia vahelist seost ja seepärast määrab süsteemi oleku muutust ajas.

On nimetatud William Rowan Hamiltoni järgi.
Bang Khae

**Bang Khae** (tai บางแค) on Bangkoki linnaosa (*khet*). Linnaosa asub Bangkoki lääneosas.

Linnaosa koosneb neljast asumist (*khwaeng*): Bang Khae, Bang Khae Nuea, Bang Phai ja Lak Song.

Bang Khae linnaosa on moodustatud 6. märtsil 1998.

## Viited
Nong Khaem

**Nong Khaem** (tai หนองแขม) on Bangkoki linnaosa (*khet*). Linnaosa asub Bangkoki lääneosas.

Linnaosa koosneb kahest asumist (*khwaeng*): Nong Khaem ja Nong Khang Phlu.

Nong Khaem linnaosa on moodustatud 1972. aastal. Praegustes piirides on alates 1998. aastast.

## Viited
Simon Hjalmarsson

**Mats Simon Hjalmarsson** (sündinud 1. veebruaril 1989 Gislavedis) on Rootsi jäähokimängija, kes mängib Soome kõrgliigaklubis Vaasa Sport ründajana paremäärel.

Ta alustas klubikarjääri Rootsi klubis Frölunda. Frölunda meeskonnas debüteeris ta Rootsi kõrgliigas hooajal 2007/08, kuid sai sel hooajal klubi põhimeeskonnas kirja vaid ühe mängu. Aastatel 2008–2009 mängis ta Rootsi esiliigaklubis Borås HC. Hooajal 2009/10 mängis ta Rootsi kõrgliigas Rögle, aastatel 2010–2012 kaks hooaega Luleå ja aastatel 2012–2014 kaks hooaega Linköpingi ridades.

2007. aastal valis St. Louis Blues ta NHL-i ''draft''is 39. valikuna. 2014. aasta juunis sõlmis ta üheaastase lepingu NHL-i klubiga Columbus Blue Jackets. Hooajaeelses treeninglaagris Hjalmarsson piisavat muljet ei avaldanud, mistõttu määrati ta American Hockey League'i (AHL) Blue Jacketsi tütarklubisse Springfield Falcons. Hjalmarsson ei olnud AHL-is mängimisest huvitatud ja tema leping Blue Jacketsiga lõpetati.

2014. aasta oktoobris sõlmis Hjalmarsson lepingu KHL-i klubiga Moskva CSKA. Seal mängis ta kuni hooaja 2015/16 lõpuni.

Aastatel 2016–2021 kuulus Hjalmarsson viis hooaega Frölunda meeskonda. Aastatel 2017, 2019 ja 2020 võitis ta Frölundaga Jäähoki Meistrite Liiga. 2019. aastal tuli ta klubiga Rootsi meistriks.

2021. aasta mais sõlmis ta lepingu Austria klubiga Graz99ers, kus mängis ühe hooaja. 2022. aasta aprillis siirdus ta Vaasa Sporti. 2022. aasta detsembris pikendas ta Vaasa Spordiga lepingut kahe aasta võrra.

2009. aastal võitis Hjalmarsson Rootsi kuni 20-aastaste koondisega juunioride maailmameistrivõistlustel hõbemedali. Rootsi jäähokikoondise koosseisus tuli ta 2013. aastal maailmameistriks ja võitis 2014. aasta maailmameistrivõistlustel pronksmedali.

## Viited

## Välislingid
* Simon Hjalmarsson hockeydb.com lehel
Thung Khru

**Thung Khru** (tai ทุ่งครุ) on Bangkoki linnaosa (*khet*).

Linnaosa koosneb kahest asumist (*khwaeng*): Bang Mot ja Thung Khru.

Thung Khru linnaosa on asutatud 1998. aastal.

## Viited
Huai Khwang

**Huai Khwang** (tai ห้วยขวาง) on Bangkoki linnaosa (*khet*). Huai Khwang linnaosa asub Bangkoki keskosas.

Linnaosa koosneb kolmest asumist (*khwaeng*): Huai Khwang, Bang Kapi ja Sam Sen Nok.

Huai Khwang linnaosa on moodustatud 1973. aastal. Praegustes piirides on alates 1993. aastast.

Huai Khwangi on alates 2010. aastatest elama asunud palju hiinlasi ja linnaosa on tuntud kui "uus hiinalinn" (traditsiooniline hiinalinn on Samphanthawong).

## Viited
Küüniskabjalised

**Küüniskabjalised** (*Hyracoidea*) on loomade selts imetajate klassist. Seltsis on üks sugukond, damaanlased, nelja retsentse liigiga. Küüniskabjaliste lähimad sugulased on londilised ja meriveiselised.
Josh Sargent

**Joshua Thomas Sargent** (sündinud 20. veebruaril 2000 O'Fallonis Missouri osariigis) on USA jalgpallur, kes mängib Inglismaa esiliigaklubis Norwich City ja USA jalgpallikoondises.

Jalgpalli hakkas ta mängima USA-s. 2018. aasta jaanuaris liitus ta Saksamaa klubiga Bremeni Werder. Klubi põhimeeskonnas debüteeris ta 7. detsembril 2018 mängus Düsseldorfi Fortuna vastu ja lõi kaks minutit pärast mängu sekkumist kohe väravaga. Sellega sai Sargent klubi ajaloo kiiremini värava löönud debütandiks. Bremeni Werderi põhikoosseisu kuulus Sargent alates hooajast 2019/20.

2021. aasta augustis sõlmis Sargent nelja-aastaselepingu Norwich Cityga, mis mängis toona Inglismaa kõrgliigas. Üleminekusumma oli umbes 9,5 miljonit eurot. Inglismaa kõrgliigas lõi Sargent oma ainsad väravad sel hooajal 21. jaanuaril 2022 mängus Watfordi vastu.

Alates 2015. aastast mängis Sargent USA noortekoondistes. 2017. aastal jõudis ta USA kuni 20-aastaste koondisega juunioride maailmameistrivõistlustel. Sargent lõi turniiril neli väravat ja andis ühe väravasöödu ning pälvis Hõbesaapa auhinna (*Silver Boot*). Ühtlasi sai Sargent kõige nooremaks USA väravalööjaks juunioride maailmameistrivõistlustel. USA jalgpallikoondises debüteeris ta 28. mail 2018 sõprusmängus Boliivia vastu ja lõi selles mängus kohe ka värava. Ta kuulus USA koondisse 2022. aasta maailmameistrivõistlustel.

## Viited
Toruhambulised

**Toruhambulised** (*Tubulidentata*) on loomade selts imetajate klassist. Seltsi ainuke praegu elav liik on tuhnik, kuid fossiilide järgi on teada ka hulk väljasurnud toruhambuliste liike.
Ševroonhelmes

**Ševroonhelmes** ehk **rosetthelmes** on teatud liiki mitmekihiline, enamasti punasest, sinisest ja piimvalgest klaasist ümar helmes, mille valmistamisviis sarnaneb *[[millefiori]]*-mosaiikklaasvarda valmistamisega.

Varauusajal valmistati ševroonhelmeid esmajoones Murano saarel ja Veneetsias ning neid kasutati ühe populaarse kaubaartiklina Aafrikas ja Uues maailmas põliselanikega kauplemisel, kuid ševroonhelmed jõudsid ka Euroopa talurahvaehetesse, sealhulgas Eestis.

## Valmistamine
1496. aastal on registreeritud dokumentides, et Muranol arendati Barovieri töökojas välja klaashelmeste valmistamise tehnoloogia ning hakati tegema rosetthelmeid. Nende valmistamise tehnoloogia oli järgmine: piibule tehti klaasimull, mida meister rullis metallplaadil. Seejärel kastis ta selle järgmisse, teist värvi klaasi, rullis taas ning pressis vormis tähekujuliseks. Seda protsessi korrati mitu korda. Seejärel venitati mitmekihilisest klaasist toorik pikaks vardaks. Jahutatud varras lõigati tükkideks ning tükkide otsad lihviti ümaraks, nii et saadi ümar helmes, mille ristlõikel on tähekujuline muster.

Levinumad värvid olid sinine, punane ja valge, kuid kasutati ka muid kombinatsioone, näiteks rohelist ja kollast. Enim leitakse neid tänini Lääne-Aafrikast.

## Eestis
Eesti arheoloogias on ševroonhelmeid varem leitud Tallinna Harju värava eeslinna ja Tartumaa Nõuni külakalmistu leiumaterjalis, samuti 2022. aastal leitud 1560. aastate lõpu või 1570. aastate alguse peitleius Mõdrikul.

## Viited
Yeremy Pino

**Yeremy Jesús Pino Santos** (sündinud 20. oktoobril 2002 Las Palmases) on Hispaania jalgpallur, kes mängib äärepoolkaitsjana Inglismaa kõrgliigaklubis Crystal Palace ja Hispaania jalgpallikoondises.

Aastatel 2011–2014 kuulus Pino Huracáni ja 2014–2017 Las Palmase noortesüsteemi. Seejärel liitus ta Villarrealiga. Villarreali põhimeeskonnas debüteeris Pino 22. oktoobril 2020 UEFA Euroopa Liiga alagrupiturniirimängus Sivasspori vastu. Hispaania kõrgliigas tegi ta debüüdi kolm päeva hiljem mängus Cádizi vastu. Esimese värava lõi ta Villarreali meeskonnas 29. oktoobril Euroopa Liiga alagrupimängus Qarabaği vastu. Samal hooajal tuli ta Villarrealiga ka Euroopa Liiga võitjaks. Euroopa Liiga finaalis Manchester Unitedi vastu sai Pino 18 aasta ja 218 päeva vanuselt Hispaania kõige nooremaks mängijaks, kes on mõnel Euroopa klubide turniiri finaalis algkoosseisu kuulunud (eelmine rekord kuulus 2000. aastast Iker Casillasele), lisaks kõige nooremaks Euroopa Liiga võitjaks. Hispaania kõrgliigas lõi Pino esimese värava 22. detsembril 2020 mängus Athletic Bilbao vastu.

27. veebruaril 2022 lõi ta Hispaania kõrgliigamängus neli väravat Espanyoli vastu. Ta sai Hispaania kõrgliigas kõige nooremaks mängijaks, kes on teinud esimesel poolajal kübaratriki. Sel hooajal lõi Pino Hispaania kõrgliigas värava vaid veel kahes mängus.

2025. aasta augustis siirdus ta 26 miljoni naelsterlingi eest Crystal Palace'i. Inglismaa kõrgliigas debüteeris ta sama aasta 31. augustil mängus Aston Villa vastu, kui sekkus mängu vahetusest.

Hispaania jalgpallikoondises tegi Pino debüüdi 6. oktoobril 2021 UEFA Rahvuste Liiga mängus Itaalia vastu. Koondisekarjääri esimese värava lõi ta 29. märtsil 2022 sõprusmängus Islandi vastu. Ta kuulus Hispaania koondisse 2022. aasta maailmameistrivõistlustel, kuid üheski mängus ta väljakule ei pääsenud.

## Saavutused
;Villarreal
*UEFA Euroopa Liiga: 2020–21

## Viited
Ukraina siseministeerium

**Ukraina siseministeerium** (ukraina keeles *Міністерство внутрішніх справ України*) on Ukraina valitsusasutus. 

## Valitsemisala
* Ukraina Rahvuskaart
* Ukraina Riiklik Piirivalveteenistus
* Ukraina politsei
* Ukraina Eriolukordade Riiklik Teenistus

## Ajalugu
2023. aasta veebruari alguses teatas Ukraina siseministeerium, et ministeeriumi valitsemisalas formeeritakse vasturünnaku tegemiseks ründeüksused. Pärast seda selgus üksuste nimekiri koos uute lisanimetustega.
*  1. hetman Petro Dorošenko nimeline operatiivotstarbeline presidendi brigaad - Burevi
*  3. polkovnik Petro Bolbotšani nimeline operatiivotstarbeline brigaad - Spartan
*  4. kiirreageerimisbrigaad - Rubiž
*  13. operatiivotstarbeline brigaad Hartija
*  14. operatiivotstarbeline brigaad - Tšervona Kalõna
*  15. operatiivotstarbeline brigaad - Kara-Dah
*  Ründebrigaad Azov - Azov
*  15. mobiilne piirivalvesalk - Stalevõi Kordon
*  Ründebrigaad Ljut

## Viited
Bildein

**Bildein** [bɪlˈdaɪ̯n] (ungari *Beled*) on vald (*Gemeinde*) Austrias Burgenlandi liidumaal Güssingi ringkonnas.


Gemeinde bildein mit kirche.JPG|Bildeini kirik
Bildein002.jpg


## Viited
Bogislaus Tideböhl

**Bogislaus Tideböhl** (19. oktoober (vkj) 1762 Tallinn − 15. august (vkj) 1819 Miitavi) oli pedagoog ja koolijuht. Õuenõunik.

## Elulugu
### Päritolu ja haridustee
Põlvnes Pommeri päritolu literaadisuguvõsast. Tema isa oli Tallinna toomkooli konrektor Karl Bogislaus Tideböhl (1719−1770), ema  Dorothea Elisabeth Lado (1732−1803). Õppis Tallinna Rüütli- ja Toomkoolis. 1783−1785 oli ta Göttingeni ülikooli teoloogiatudeng.

### Pedagoog ja koolijuht
Pärast ülikoolistuudiumi lõppu siirdus ta Venemaale Moskvasse, kus oli eraõpetaja. Aastatel 1789−1804 oli Viiburis kohaliku kroonupeanormaalkooli matemaatika ülemõpetaja. 1814−1819 oli ta Eestimaa kubermangukoolide ja Tallinna kubermangugümnaasiumi direktor. Seejärel nimetati Kuramaa kubermangukoolide ja Miitavi gümnaasiumi direktoriks, kuid suri peagi samal aastal.

## Välislingid
*
Arnold von Tideböhl (1860−1919)

**Arnold Johann Heinrich von Tideböhl** (10. aprill (vkj) 1860 Riia − 14. jaanuar 1919 Tartu) oli jurist, toimetaja ja poliitik.

## Elulugu
### Päritolu ja haridustee
Ta põlvnes 1730. aastatel Eestimaale rännanud Pommeri suguvõsast. Tema isa oli Liivimaa kindralkuberneri kantselei direktor salanõunik Arnold von Tideböhl (1818−1888). Ema Franziska (Fanny) Marie Josepha von Eltz (1822−1892) pärines Korneti mõisnike suguvõsast. Hariduse omandas Peterburis Anna koolis, Viljandi maagümnaasiumis ja Tartu gümnaasiumis. 1879−1883 ja 1884 tudeeris ta Tartu ülikoolis õigusteadust. Stuudiumi lõpetas 1885. aastal õigusteaduse kandidaadi kraadiga.

### Tegevus juristina
Pärast ülikooliõpinguid teenis aastatel 1886−1887 Riia rae auskultandina. Seejärel oli kuni 1889. aastani Riias rae- ja õuekohtu advokaat. Siirdus Venemaale ja oli kaks aastat (1889−1891) Tiflisi apellatsioonikohtu auskultant.

### Riias ja Tartus
Naasis oma sünnilinna Riiga ja oli aastatel 1892−1902 väljaande Baltische Monatsschrift toimetaja. 1903. aastal kolis Tartusse. Alates 1903. aastast oli Tartu-Võru aadli eestkosteasutuse sekretär. Ta oli Liivimaa Saksa Seltsi asutajaid (1906); aastatel 1906−1912 oli ta selle Tartu osakonna (grupi) viitsepresident ja seejärel kuni 1914 president (esimees). 1906. aastal Tartu linnavolikogu valimiste eel juhtis Saksa valimisbürood. Aastatel 1914−1915 oli ta Küüni tänaval asunud pangakontori omanik. 1915. aastal küüditati ta sise-Venemaale Tomski kubermangu, kuid naasis kaks aastat hiljem. Seejärel oli taas Tartus pangakontori omanik. 1917 ja 1918 oli ta väljaande Dorpater Nachrichten toimetaja.

### Surm
Mõrvati enamlaste poolt Tartu Krediitkassa keldris 14. jaanuaril 1919. Maetud Raadi (Tartu Vana-Jaani) kalmistule.

## Isiklikku
Naitus 1908. aastal Elisabeth Louise Emma von Rieckhoffiga (1881−1932). Sellest liidust sündis tütar Franziska Bertha Dorothea (Dori) von Tideböhl (1911−1990), kes abiellus Riiast pärit õigusteaduse magistri Hermann Gustav Friedrich Theodor von Hirschheydtiga (1899−1973).

## Viited

## Välislingid
*
Don Mueang

**Don Mueang** (tai ดอนเมือง) on Bangkoki linnaosa (*khet*). Don Mueangi linnaosa asub Bangkoki põhjaosas.

Linnaosa koosneb kolmest asumist (*khwaeng*): Si Kan, Don Mueang ja Sanam Bin.

Don Mueangi linnaosa on moodustatud 1989. aastal. Praegustes piirides on alates 1997. aastast. Linnaosas asub Don Mueangi rahvusvaheline lennujaam.

## Viited
Damaanlased

**Damaanlased** (*Procaviidae*) on sugukond imetajaid, küüniskabjaliste seltsi ainus liige. Damaanid on enamasti kaljudel elavad väikesed herbivoorid, kes täidavad sama ökoloogilist nišši nagu mõned jäneselised ja närilised. Nad elutsevad põhiliselt Aafrikas; vaid kaljudamaani leidub ka Lähis-Idas. Damaanide lähimad sugulased on londilised ja meriveiselised.

Tüüpiline damaan kaalub 2-5 kg ning on 30-70 cm pikk.

## Perekonnad ja liigid

## Viited
Laura Välik

**Laura Välik** (sündinud 9. juulil 1987) on eesti ajakirjanik.

Ta on õppinud Tallinna Ülikoolis Lähis-Ida ja Aasia kultuurilugu.

Ta on noorsootöö ajakirja Mihus peatoimetaja. 
Ta on töötanud türgi keele õpetajana.

## Teoseid
*Välik, Laura 2020. *Külasaunast tähtede juurde*. E-raamat.
Manaati

**Manaati** ehk **kariibi lamantiin** (*Trichechus manatus*) on peamiselt taimetoiduline veeimetaja, suurim loom meriveiseliste seltsist. Ta elutseb põhiliselt Kariibi mere rannikualadel, ulatudes oma levialaga Floridast Põhja-Brasiiliani.

Eluviisilt sarnaneb manaati teiste meriveiselistega. Nagu lamantiin, jõemanaati ja dugong, ujub manaati aeglaselt mööda veekogupõhja ja toitub põhiliselt veetaimedest.

## Viited
Maire Koppel

**Maire Koppel** (sündinud 3. aprillil 1959) on eesti sotsiaaltöötaja, Tartu linna aukodanik.

Maire Koppel on aastast 1997 MTÜ Iseseisev Elu asutaja ja juht. Iseseisev Elu on pakkunud sotsiaaleluasemel elavatele inimestele tugiisikuteenust, aidanud Varjupaigas elavatel kodututel taastada tööharjumusi. Enam kui kolmsada erivajadusega inimest saavad tuge igapäevase eluga toimetulekuks, eluks kogukonnas ja tööoskuste omandamiseks. Suuresti Maire Koppeli käivitud Tartu Toidupanga panus väiksema sissetulekuga inimeste igapäevasesse toimetulekusse on märkimisväärne.

Ta on hariduselt sotsiaaltöötaja ja täiendanud end mitmel pool välisriikides. Maire Koppel on Tartu Tervishoiu Kõrgkooli ja OÜ Luwi õppejõud, koolitades tegevusjuhendajaid.

Tema praktikasse rakendatud teadmistest on välja kasvanud ka mitmed ettepanekud Eesti riigile, nt on ta Sotsiaalteenuste Juhtide Nõukoja juhatuse esimehena algatanud pikaajalist hooldust vajavate inimeste hooldekodu tasu maksmise mudeli väljatöötamise.

Maire Koppel kuulub Eesti Sotsiaaltöö Assotsiatsiooni ja Eesti Psühhosotsiaalse Rehabilitatsiooni Ühingusse. Üle kümne aasta kuulus ta Eesti Ettevõtlike Naiste Assotsiatsiooni, kus oli kolm aastat Tartu piirkonna president. Maire Koppeli algatatud ettevõtmised on aastakümneid aidanud elus toime tulla kõige kergemini haavatavatel inimestel. Tänu tema pühendunud tegevusele on paljude töötute, kodutute ja vaimupuudega inimeste elukvaliteet tunduvalt tõusnud, seda nii Tartus kui mitmel pool kaugemal.

## Tunnustus
* 2022 Tartu linna aukodanik ja Tartu Suurtähe kavaler

## Välislingid
* CV Tartu linna veebilehel
Hypoderma

***Hypoderma*** on kahetiivaliste seltsi kuuluv putukaperekond.

Perekonda kuuluvad liigid *[[Hypoderma actaeon]]*, *[[Hypoderma bovis]]*, *[[Hypoderma diana]]*, *[[Hypoderma lineatum]]*, *[[Hypoderms sinense]]* ja *[[Hypoderma tarandi]]*.

## Välislingid
*
Leivi Šer

**Leivi Šer** (sündinud 2. novembril 1941 Tšistopolis Tatari ANSV-s) on Eesti ajakirjanik ja poliitik.

Ta lõpetas 1970. aastal Tartu Riikliku Ülikooli vene filoloogina. 
Aastail 1996–1997 oli ta Eesti Televisiooni venekeelsete saadete toimetuse peatoimetaja.

Ta on tõlkinud raamatuid eesti keelest vene keelde.

## Tegevus poliitikas
Šer kuulub aastast 2023 Eesti Keskerakonda.

Ta kandideeris 2025. aasta kohaliku omavalitsuse volikogude valimistel Haabersti linnaosas, kogus 22 häält ning ei osutunud valituks.

## Tunnustus
*2021 Tallinna teenetemärk

## Teoseid
*Шер, Лейви 2014. *Память просыпается во сне. Книга первая*. Tallinn: Aleksandra.
*Шер, Лейви 2016. *Память просыпается во сне. Книга вторая*. Tallinn: Aleksandra.

## Viited
Vikipeedia tsenseerimine

**Vikipeedia tsenseerimine** on sellele ligipääsu piiramine, tegevuse tõkestamine, ähvardamine ja selle toimetajate tagakiusamine, see võib toimuda laiaulatuslikult ja pikema aja vältel või ka kitsamalt ja lühemaajaliselt. Tervet riiki hõlmav Vikipeedia blokeerimine on toimunud näiteks sellistes riikides nagu Valgevene, Iraan, Pakistan, Venemaa, Saudi Araabia, Süüria, Tuneesia, Türgi, Usbekistan ja Venezuela. Vikipeediale ligipääs on takistatud alates 2019. aasta 23. aprillist Hiinas ja 2021. aasta 21. veebruarist Myanmaris.

Mõnikord võib olla riigis suur osa internetist tsenseeritud ning see võib hõlmata muuhulgas ka Vikipeediat, samuti võib olla tõkestatud ligipääs teatud artiklitele, mida peetakse solvavaks. Kui Vikipeedia kasutas HTTP edastusprotokolli, said valitsused blokeerida üksikuid artikleid, kuid alates 2011. aastast võeti kasutusele HTTPS ja selle puhul on võimalik tsenseerida vaid tervet vastava keele lehekülge blokeerides, toimetajaid vahistades ja kohtusse andes.

## Tsenseerimisviisid

#### Terve ühe keele Vikipeedia blokeerimine
Mõnedes riikides, näiteks Hiinas, on terve koduleht blokeeritud, teised riigid kasutavad mõnekuulist või -tunnist blokeerimisperioodi (vastavalt Süüria ja Pakistan).

#### Artiklite blokeerimine
Mõnedes riikides blokeeritakse artikleid, mis kirjeldavad valitsevale võimule ebameeldivaid teemasid, näiteks Venemaal või Iraanis.

#### Toimetajate kohtusse andmine
Sihikule on võetud toimetajad, kes koostavad artikleid, mida (näiteks Saudi Araabia) valitsus, asutused või eraisikud soovivad tsenseerida.

#### Trahvimine

Venemaa kohtus määrati 2022. aastal Wikimediale trahv viis miljonit rubla (65 000 dollarit) ja 2023. aastal kaks miljonit rubla (27 000 dollarit), kuna Vikipeedias kirjeldati Venemaa Ukraina invasiooni võimude poolt keelatud viisil ning keelduti infot kustutamast.

#### Administraatorite värbamine
Inim- ja digiõiguste grupid leidsid 2022. aastal, et Saudi Araabia valitsus oli värvanud mõned Vikipeedia administraatorid, kelle abil püüti mõjutada seda, kuidas kuningriiki entsüklopeedias kirjeldatakse.

## Tsenseerimise näited

## Reaktsioonid
Kui Venemaa valitsus ähvardas 2022. aasta kevadel Vikipeediale ligipääsu tõkestada, siis laadisid sellele järgnenud päevade jooksul ligi 150&nbsp;000 kasutajat alla torrentfaili, mille abil sai kogu venekeelse Vikipeedia (1,8 miljonit artiklit, 29 gigabaiti) alla laadida.

## Blokeerimine protestivahendina

Eesti-, hispaania-, itaalia- ja lätikeelse Vikipeedia kogukonnad muutsid oma keeleversiooni sisu 2018. aastal ajutiselt kättesaamatuks, protestides Euroopa Liidu autoriõiguste direktiivi muudatuste vastu, mis vikipedistide hinnangul ähvardas vaba internetti ja ohustas Vikipeedia toimimist.

## Vaata ka[[autokraatia]]
* diktatuur
* demokraatia
* sõnavabadus
* Tsensuur internetis
* Vikipeedia blokeerimine Türgis
* SLAPP
* Pierre-sur-Haute'i sõjaväeraadiojaam

## Viited
Sportlaste loendid

Sportlasi on loetletud järgmistes loendites:

* alpinistide loend
* autosportlaste loend
* bridžimängijate loend
* golfimängijate loend
* iluuisutajate loend
* iluvõimlejate loend
* jalgpallurite loend
* jalgrattasportlaste loend
* judokate loend
* jäähokimängijate loend
* jääpurjetajate loend
* kabetajate loend
* kahevõistlejate loend
* kergejõustiklaste loend
* korvpallurite loend
* kriketimängijate loend
* kulturistide loend
* käsipallurite loend
* köievedajate loend
* kujundujujate loend
* laskesuusatajate loend
* laskjate loend
* maadlejate loend


* maahokimängijate loend
* maletajate loend
* murdmaasuusatajate loend
* mäesuusatajate loend
* pesapallurite loend
* poksijate loend
* purjetajate loend
* ratsasportlaste loend
* rendžumängijate loend
* riistvõimlejate loend
* saalihokimängijate loend
* sulgpallurite loend
* suusahüppajate loend
* tennisistide loend
* tõstjate loend
* ujujate loend
* vabavõitlejate loend
* veepallurite loend
* vehklejate loend
* vettehüppajate loend
* vibulaskjate loend
* vigursuusatajate loend
* Vormel 1 pilootide loend
* võrkpallurite loend


Eesti sportlased on loetletud ka Eesti sportlaste loendis.

## Vaata ka
* Treenerite loend
Palais de Tokyo

**Tokyo palee** (prantsuse keeles *Palais de Tokyo*, varem *Palais des Musées d'art moderne*) on kaasaegse kunsti muuseum, mis asub Pariisis 16. linnaosas Seine'i jõega paralleelselt kulgeval Président-Wilsoni avenüül (*13 avenue du Président-Wilson*). Hoonest paarsada meetrit kirdes asub sarnase arhitektuuriga Chaillot' palee. Tokyo palee fassaad on marmorist.

Enne Tokyo paleed asus samas kohas seebivabrik.

Hoone nimetus on aja jooksul korduvalt muutunud. Algsest Tokio paleest (*palais de Tokio*) sai pärast sõda New Yorgi palee (*palais de New-York*). Viimaks esmane nimi taastati kuna hoone kagufassaad jäi suunaga toonase *quai de Tokio* (praeguse New Yorgi avenüü) poole.

Tokyo, Chaillot' ja Iéna palee moodustavad kolmiku, mis ehitati 1937. aasta Pariisi maailmanäituseks.

## Viited

## Välislingid
Ukraina vabatahtlike armee

**Ukraina vabatahtlike armee** (ukraina keeles *Українська добровольча армія*, lühend UDA) on Ukrainas moodustatud omakaitseühendus. 

## Ajalugu
UDA võttis 2022. aastal osa sõjategevusest Vene vägede vastu.

## Viited
Bocksdorf

**Bocksdorf** (ungari *Baksafalva*) on vald (*Gemeinde*) Austrias Burgenlandi liidumaal Güssingi ringkonnas.

## Viited
Eberau

**Eberau** ([eːbəˈʁaʊ̯]; horvaadi *Eberava*, ungari *Monyorókerék*) on vald (*Marktgemeinde*) Austrias Burgenlandi liidumaal Güssingi ringkonnas.

Ungari nimi *Monyorókerék* tuleb sõnadest *mogyoró* 'sarapuupähkel' ja *kerek* 'ümmargune'.


Pilt:Monyorókerék légifotó0.jpg
Pilt:Monyorókerék légifotó1.jpg
Pilt:Monyorókerék légifotó2.jpg
Pilt:Monyorókerék légifotó3.jpg


## Viited
Gerersdorf-Sulz

**Gerersdorf-Sulz** (ungari *Németszentgrót-Sóskútfalu*) on vald (*Gemeinde*) Austrias Burgenlandi liidumaal Güssingi ringkonnas.

## Viited
Güttenbach

**Güttenbach** (horvaadi *Pinkovac*, ungari *Pinkóc*, sloveeni *Pinkovec, Pinkovci*) on vald (*Marktgemeinde*) Austrias Burgenlandi liidumaal Güssingi ringkonnas.

## Sõprusvallad

* Malinska-Dubašnica, Horvaatia
* Szentpéterfa, Ungari

## Viited
Thonburi

**Thonburi** (tai ธนบุรี) on Bangkoki linnaosa (*khet*). Linnaosa asub Chao Phraya jõe paremal (läänepoolsel) kaldal.

Linnaosa koosneb seitsmest asumist (*khwaeng*): Wat Kanlaya, Hiran Ruchi, Bang Yi Ruea, Bukkhalo, Talat Phlu, Dao Khanong ja Samre.

Thonburi oli iseseisev linn kuni 1971. aastani, mil liideti Bangkokiga.

## Viited
Mattis Jaama

**Mattis Jaama** (sündinud 28. mail 1992) on eesti orienteeruja.

Eesti meistrivõistlustel suusaorienteerumises on ta aastatel 2016–2022 võitnud 16 kulda ja 3 hõbedat.

2020. aasta suusaorienteerumise EMil Venemaal Hantõ-Mansiiskis võitis ta segateatesprindis koos Daisy Kudrega pronksi.

2021. aasta suusaorienteerumise MMil Eestis Käärikul võitis ta segateatesprindis koos Daisy Kudrega pronksmedali.

2022. aasta suusaorienteerumise MMil Soomes Kemis võitis ta segateatesprindis koos Daisy Kudre-Schnyderga pronksmedali.

2023. aasta suusaorienteerumise EMil Lätis Madonas võitis ta segateatesprindis koos Daisy Kudre-Schnyderiga hõbeda.

## Viited

## Välislingid
*Biograafia ESBLs
Habarcq

**Habarcq** on vald Põhja-Prantsusmaal Pas-de-Calais' departemangus.

Väike põllumajandusküla asub 13 km Arrasist läänes, teede D339 ja D7 ristumiskoha ümbruses.

## Huviväärsused

* Püha Martini kirik, pärineb 16. sajandist.
* Vana linnuse varemed.
* Loss, pärineb 18. sajandist.
* Sõjakalmistu.

## Vaata ka

* Pas-de-Calais' departemangu haldusüksuste loend


Pilt:habarcq-eglise01.jpg|Kirik ja loss
Pilt:habarcq-eglise02.jpg|Detail kirikutornil


## Viited
Halloy (Pas-de-Calais)

**Halloy** on vald Põhja-Prantsusmaal Pas-de-Calais' departemangus.

Väike põllumajandusküla asub 32 km Arrasist edelas, maantee D24 ümbruses.

## Huviväärsused

* Püha Eloi kirik, pärineb 19. sajandist.

## Vaata ka

* Pas-de-Calais' departemangu haldusüksuste loend

## Viited
Hamblain-les-Prés

**Hamblain-les-Prés** on vald Põhja-Prantsusmaal Pas-de-Calais' departemangus.

Põllumajandusküla asub 13 km Arrasist idas, teede D34 ja D43 ristumiskoha ümbruses. *[[Autoroute A26]]* möödub külast u. 800 m kaugusel.

## Huviväärsused

* St. Micheli kirik, pärast Esimest maailmasõda koos ülejäänud külaga uuesti üles ehitatud.

## Vaata ka

* Pas-de-Calais' departemangu haldusüksuste loend

## Viited
Dusit

**Dusit** (tai ดุสิต) Bangkoki linnaosa (*khet*). Linnaosa asub Bangkoki kesklinnas Chao Phraya jõe vasakul (idapoolsel) kaldal.

Linnaosa koosneb viiest asumist (*khwaeng*): Dusit, Wachiraphayaban, Suan Chitlada, Si Yaek Maha Nak ja Thanon Nakhon Chai Si.

Linnaosas asuvad mitmed valitsusasutused ja kuningalossid.

## Viited
Guinecourt

**Guinecourt** on vald Põhja-Prantsusmaal Pas-de-Calais' departemangus.

Väga väike põllumajandusküla asub 45 km Arrasist läänes, maantee D105 ümbruses.

## Huviväärsused

* 18. sajandi häärber.

## Vaata ka

* Pas-de-Calais' departemangu haldusüksuste loend

## Viited
Hannescamps

**Hannescamps** on vald Põhja-Prantsusmaal Pas-de-Calais' departemangus.

Põllumajandusküla asub 21 km Arrasist edelas, teede D3 ja D8 ristumiskoha ümbruses.

## Huviväärsused

* St. Martini kirik, pärast Esimest maailmasõda koos ülejäänud külaga uuesti üles ehitatud.
* Sõjakalmistu.

## Vaata ka

* Pas-de-Calais' departemangu haldusüksuste loend

## Viited
Mati Kuulmann

**Mati Kuulmann** (21. märts 1941 Tallinn – 9. oktoober 2004 Tallinn) oli eesti jääpurjetaja ja purjetaja.

Õppis Tallinna 36. keskkoolis ja kaugõppes Tallinna 21. keskkoolis. Purjetamist alustas 1955 ja jääpurjetamist 1972 Kalevi Jahtklubis Ernst Kuzmanovi juhendamisel. 

Sportlike saavutuste hulka kuuluvad:

* 1980 Jääpurjetamise DN-klassi MM kuldmedal
* 1984 Jääpurjetamise DN-klassi MM pronksmedal
* 1980 Jääpurjetamise EM kuldmedal
* 1991 Jääpurjetamise EM kuldmedal
* 1980 Jääpurjetamise EM hõbemedal
* 1981 Jääpurjetamise EM hõbemedal
* 1990 Jääpurjetamise EM pronksmedal
* 1993 Jääpurjetamise EM pronksmedal
* 1993 Euroopa karikas
* 1977-1991 sai Nõukogude liidu meistrivõistlustel 7 medalid:  2 kulda (1987, 1991), 4 hõbedat ja 1 pronksi. 
* 1977–2001 tuli 10 korral Eesti meistriks
* 1976 Meistersportlane ja suurmeister
* 1976 Kalevi auliige
* NSV Liidu teeneline meistersportlane (1980)
* 8-kordne Eesti meister ka purjetamises (klassis M, 470 ja 6 korral avamerepurjetamises).

Töötas aastatel 1976–94 Kalevi Jahtklubis sadamakaptenina. Aastast 1994 oli Jääpurjetamisliidu president.

## Isiklikku
Mati Kuulmanni poeg on purjetaja ja ettevõtja Rene Kuulmann.

## Viited

## Välislingid
* Biograafia Eesti spordi biograafilises leksikonis
* Mati Kuulmann ostab kokku Tallinna maju ja maatükke Ärileht, 18.06.2001
* Tiit Haagma ja Mati Kuulmann ERR Arhiiv, 15.07.1984
* Surfiklubi ajalugu Pirita Surfiklubi
* Jääpurjetamine Kalevi Jahtklubi
* Pirita jõesaare arendaja nõuab linnalt kahjutasu Eesti Arhitektide Liit, 18.11.2003
* Erakondade nimekirjad internetis Saarlane, 2.03.2002
* Jääpurjetamine - see on imelihtne Ajakiri Paat ja Merendus
Hautecloque

**Hautecloque** on vald Põhja-Prantsusmaal Pas-de-Calais' departemangus.

Põllumajandusküla asub 37 km Arrasist läänes, teede D102 ja D102E ristumiskoha ümbruses.

## Huviväärsused

* 19. sajandi Hautecloque'i loss.
* 18. sajandi Sainsi loss.
* St. Legeri kirik, pärineb 16. sajandist.
* Vana linnuse jäljed.

## Vaata ka

* Pas-de-Calais' departemangu haldusüksuste loend

## Viited
Håvard Nielsen

**Håvard Kallevik Nielsen** (sündinud 15. juulil 1993 Oslos) on Norra jalgpallur, kes mängib ründaja või äärepoolkaitsjana Saksamaa esiliigaklubis Hannover 96.

Norra kõrgliigas debüteeris Nielsen 2009. aastal Vålerenga meeskonnas. Vålerenga põhimeeskonnas hakkas ta mängima 2011. aastal.

2012. aasta juulis liitus ta Austria kõrgliigaklubiga Salzburgi Red Bull. 2014–2015 oli ta poolteist hooaega laenul Saksamaa klubis Braunschweigi Eintracht. Pärast seda ongi ta mänginud vaid Saksamaa klubides: 2016–2017 SC Freiburgis, 2017–2018 Düsseldorfi Fortunas, 2019 MSV Duisburgis, 2019–2022 Greuther Fürthis ja alates hooajast 2022/23 Hannover 96-s.

Norra jalgpallikoondises mängis Nielsen aastatel 2012–2015 kokku 14 korda ja lõi kaks väravat – 14. novembril 2012 sõprusmängus Ungari vastu ja 13. oktoobril 2014 EM-i valikmängus Bulgaaria vastu.
Hauteville (Pas-de-Calais)

**Hauteville** on vald Põhja-Prantsusmaal Pas-de-Calais' departemangus.

Põllumajandusküla asub 18 km Arrasist läänes, teede D66 ja D68 ristumiskoha ümbruses.

## Huviväärsused

* 19. sajandi loss
* St. Christophe'i kirik, pärineb 16. sajandist

## Vaata ka

* Pas-de-Calais' departemangu haldusüksuste loend

## Viited
Jugoslaavlased

**Jugoslaavlased** oli Jugoslaavia liitriigi elanikunimetus.

Liitriigi nimeks oli aastatel 1918–1929 Serblaste, Horvaatide ja Sloveenide Kuningriik, 1929–1941 Jugoslaavia Kuningriik, 1946–1963 Jugoslaavia Föderatiivne Rahvavabariik, 1963–1991 Jugoslaavia Föderatiivne Sotsialistlik Vabariik ja 1992–2003 Jugoslaavia Liitvabariik.

## Vaata ka
*Jugoslaavlased (rahvas)
*Jugoslaavlased Serbias
Jugoslaavlased (rahvas)

**Jugoslaavlased** olid Jugoslaavia Föderatiivse Sotsialistliku Vabariigi nn "seitsmes" rahvas. 

Jugoslaavia kuus suuremat etnilist rühma olid serblased, horvaadid, muslimid, albaanlased, sloveenid ja makedoonlased. Alates 1961. aastast oli Jugoslaavia elanikel võimalus rahvaloenduse käigus identifitseerida end soovi korral jugoslaavlasena. Nende osakaal hakkas kasvama. 1981. aasta rahvaloenduse andmeil oli neid juba 1,2 miljonit, mis moodustas 5,4% elanikkonnast. Jugoslaavlased tõusid seitsmendaks etniliseks rühmaks liitriigis. Kuigi 1991. aasta rahvaloenduse järgi selliste jugoslaavlaste arv oli vähenenud 710 000-ni, jäid nad suuruselt seitsmendaks rahvaks Jugoslaavia FSV-s. 

## Pärast Jugoslaavia lagunemist
Pärast Jugoslaavia lagunemist 1990. aastate esimesel poolel toimunud Jugoslaavia sõja tulemusel moodustusid uued iseseisvad riigid. Kõigis neis nende elanike arv, kes jätkuvalt soovisid end identifitseerida jugoslaavlasena, drastiliselt vähenes (näiteks Bosnia ja Hertsegoviinas 242 680-lt (1991) 2570-le (2013)).

## Vaata ka
*Jugoslaavlased
*Jugoslaavlased Serbias
Jugoslaavlased Serbias

**Jugoslaavlased Serbias** (serbia keeles: *Југословени у Србији*) on etniline kogukond Serbias, kes peab end jugoslaavlasteks ja kellel puudub muu etniline identiteet (erinevalt Serbias elavatest serblastest, horvaatidest, montenegrolastest, bosnialastest ja teistest rahvustest inimestest, kes peavad end samuti  jugoslaavlasteks, kuid ei pea end jugoslaavlaste etnilise rühma osaks).

2011. aasta rahvaloenduse andmeil oli Serbias 23 300 inimest, kes lasid end kirja panna jugoslaavlasena (võrdluseks 1980. aastal oli neid 440 000 inimest).  23 300-st umbes pool elas mitmekultuurilises Vojvodinas,  suur osa elas pealinnas Belgradis (umbes 8000 inimest). 

## Vaata ka
*Jugoslaavlased
*Jugoslaavlased (rahvas)
Muslimid (etniline rühm)

**Muslimid** olid Jugoslaavia Föderatiivses Sotsialistlikus Vabariigis ja on pärast Jugoslaavia lagunemist moodustunud uutes iseseisvates riikides lõunaslaavlaste hulka kuuluv etniline rühm. 

Muslimeid iseloomustab eelkõige nende ajalooline seotus Jugoslaavia piirkonnaga, islami usk ning ühine kultuur ja keel (serbohorvaadi keel).

Muslimid said Jugoslaavias ametliku etnilise rühma staatuse 1971. aastal, kui viidi põhiseadusse sisse vastavad parandused. 1991. aasta Jugoslaavia rahvaloenduse andmeil oli muslimeid 2 353 000.

Pärast Jugoslaavia lagunemist 1990. aastate esimesel poolel toimunud Jugoslaavia sõja tulemusel moodustusid uued iseseisvad riigid, nende seas Bosnia ja Hertsegoviina. Suurem osa muslimeid identifitseeris end etniliselt bosnialastena. 

2011. aastal määratles end Jugoslaavia lagunemise järgses Balkani maades etnilise muslimina umbes 100 000 inimest.

## Vaata ka
*Bosnialased
Haute-Avesnes

**Haute-Avesnes** on vald Põhja-Prantsusmaal Pas-de-Calais' departemangus.

Haute-Avesnes asub 10 km Arrasist läänes, teede N39 ja D62 ristumiskoha ümbruses.

## Huviväärsused

* Sõjakalmistu.
* Püha Johannese kirik, 20. sajandi alguses ümber ehitatud.
* Sõjamälestusmärk.

## Vaata ka

* Pas-de-Calais' departemangu haldusüksuste loend

## Viited
Mark Milley

**Mark Alexander Milley** (sündinud 20. juunil 1958 Winchesteris Massachusettsi osariigis) on Ameerika Ühendriikide maaväe erukindral, kes oli kahekümnes Ameerika Ühendriikide staabiülemate ühendkomitee esimees. Kindrali teenistusaeg lõppes 29. septembril 2023.

Varem, 14. augustist 2015 kuni 9. augustini 2019, oli ta 39. maaväe staabiülem, ning oli kogu oma sõjaväelise karjääri jooksul mitmetel juhtimis- ja staabipositsioonidel kaheksas diviisis ja eriüksuses.

## Auastmed

## Tunnustus
Kindral Milley on saanud järgmise tunnustuse osaliseks:

## Viited

## Välislingid
*
Laansoo

**Laansoo** on eesti perekonnanimi.

## Statistika
2023. aasta 1. jaanuari seisuga oli Eestis perekonnanimi Laansoo 248 inimesel: 111 mehel ja 137 naisel. Perekonnanimede levikult oli Laansoo meeste puhul 706. kohal ja naiste puhul 602. kohal. Kõige levinum oli perekonnanimi Laansoo vanuserühmas 80–84, kus neid on 10 000 elaniku kohta 2,94. Nimi oli kõige sagedasem Viljandi maakonnas, kus sellist nime kandis maakonna 10 000 elaniku kohta 8,33 inimest.

Nimede eestistamisel võeti Laansoo 1935.–1940. aastal uueks perekonnanimeks 63 korral isikute poolt, kelle perekonnanimi oli varem Avloi, Berggrün, Elhi, Grünverk, Heltmann, Holtsmeister, Hotsmeier, Itter, Kasenofontov, Kristelstein, Kulp, Kurmann (nimest loobus 2 isikut), Laal, Laanson (2), Laasberk, Laason (2), Laesson, Laksberg, Lammas (2), Lammertson, Lampson (2), Landsmann (2), Landson, Lasner, Lason (4), Laurfeld, Lauringson, Laurson (4), Leimann (2), Lindenberg, Listra, Mats, Peerman (2), Ponas-Borisevitsh, Preimann, Regen, Schmidt, Siirak (3), Sormul, Tiitson (2), Vast, Veide, Vunder, Vutter.	

## Nime kandjaid
*Emil Laansoo, eesti muusik (1921–2004)
*Enn Laansoo, eesti arhitekt (1958–)
*Juss Laansoo, eesti motosportlane (1983–) 
*Maario Laansoo, eesti jalgpallur (1994–) 
*Urmas Laansoo, eesti botaanik (1962–) 

## Viited

## Välislingid
*
Reisiterminal

**Reisiterminal** on sadama terminal, mille peamine eesmärk on inimeste transportimine terminalist laevale. Reisiterminalid on nõutud vastu võtma reisiparvlaevu, mis peamiselt transpordivad reisijaid, sõidukeid ja veeremlasti. Terminali funktsiooniks on aidata reisijatel ja sõidukitel liikuda laevade ning sisemaateede vahel. Terminal peab olema ülesehitatud nii, et see tagaks laevade ohutu sildumise, efektiivse lasti lastimise ja lossimise ning reisijate peale ja välja mineku.

## Reisiterminali kriteeriumid
# Manööverdamise ruum sildumise jaoks.
# Ramp veeremlasti lastimiseks ja lossimiseks.
# Sadamaehitised.
# Ühendussild.
# Parkimise kogunemisala.
# Check-In värav.
# Terminali ehitis reisijatele. 

## Viited
Wuling

**Liuzhou Wuling Automobile Industry Co., Ltd.** (tegutseb kui **Wuling Motors**) on Hiina autotootmisettevõte.

Ettevõte toodab mootoreid, erisõidukeid, mini-elektriautosid, veoautosid, busse ja autoosi.

Ettevõte haldab ka SAICi ja General Motorsiga ühisettevõtet SAIC-GM-Wuling (SGMW).
Abemama

**Abemama** on Kiribatile kuuluv atoll Mikroneesias, üks Gilberti saartest. Asub 152 kilomeetrit Tarawast kagus.

Koosneb vähemalt 8 saarest, millest 3 on asustatud. Saartel on kokku 12 küla. Halduskeskuseks on Kariatebike küla. Atolli elanike arv oli 2015. aastal 3299. 

Atolli maismaapindala on 27,37 km². Laguuni pindala on 232,5 km².

Robert Louis Stevenson, Fanny Vandegrift Stevenson ja tema poeg Lloyd Osbourne veetsid 1889. aastal 2 kuud Abemamal.
Butaritari

**Butaritari** on Kiribatile kuuluv atoll Mikroneesias, üks Gilberti saartest. Asub 3 kilomeetrit Gilberti saarte põhjapoolseimast atollist Makinist edelas.

Butaritari elanike arv oli 2015. aastal 3224. Atollil on 11 küla.

Atollis on 11 saart, mille pindala on kokku 13,49 km². Laguuni pindala on 191,7 km².

Teise maailmasõja ajal oli atoll tuntud nime all Makin ja seal toimus novembris 1943 Makini lahing.
Kuria

**Kuria** on Kiribatile kuuluv atoll Mikroneesias, üks Gilberti saartest. Asub Gilberti saarte keskosas, Aranukast loodes.

Kuria elanike arv oli 2015. aastal 1046. Atollil on kuus küla, halduskeskus on Tabontebike.

Atollis on vaid kaks saart, mis laguuni ei moodusta. Maismaapindala on kokku 15,48 km².

Esimeste eurooplastena kirjeldasid saart Thomas Gilbert ja John Marshall juunis 1788.
Maiana

**Maiana** on Kiribatile kuuluv atoll Mikroneesias, üks Gilberti saartest. Asub Tarawast 44 km lõuna pool.

Maiana elanike arv oli 2015. aastal 1982. Atollil on 12 küla, halduskeskus on Tebangetua.

Atollis on 9 saart, mille pindala on kokku 16,72 km².
Färjestad BK

**Färjestad Bollklubb** (**Färjestad BK**) on Rootsi jäähokiklubi, mis tegutseb Karlstadis. Klubi mängib Rootsi kõrgliigas Svenska hockeyligan (SHL).

## Välislingid
* Ametlik koduleht